Na temelju Odluke Upravnog vijeća Knjižnice „Nikola Zrinski“ Čakovec, Klasa: 007-04/25-02/02; Urbroj:2109-104-25-07, od 12.05.2025. g. te članka 19. st. 6 Statuta Knjižnice „Nikola Zrinski“ Čakovec, Upravno vijeće Knjižnice „Nikola Zrinski“ Čakovec, raspisuje

**NATJEČAJ**

**za radno mjesto KNJIŽNIČAR / KNJIŽNIČARKA u Bibliobusnoj službi**

**1 izvršitelj/ izvršiteljica, na određeno puno radno vrijeme, uz probni rad od 2 mjeseca**

**(zamjena za dugotrajno bolovanje, rodiljni i roditeljski dopust)**

**Uvjeti:**

* razina 7.1 sv. HKO – završen prijediplomski i diplomski sveučilišni studij ili integrirani prijediplomski i diplomski sveučilišni studij – diplomirani knjižničar ili magistar/magistra knjižničarstva
* položen stručni ispit za knjižničara,
* iznimno, ako se na natječaj ne javi kandidat s traženim uvjetima iz prethodnih točaka, razmatrat će se molbe kandidata sa završenim drugim diplomskim sveučilišnim studijem ili integriranim preddiplomskim i diplomskim sveučilišnim studijem ili s njima izjednačen studij društveno - humanističkog smjera.

**Posebna znanja i vještine:**

* poznavanje rada u CROLIST-u,
* komunikacijske vještine u odnosu s korisnicima i suradnicima,
* poznavanje jednog stranog jezika,
* računalna i informacijska pismenost,
* spremnost na stalno stručno usavršavanje.

**Specifični uvjeti:**

* rad u pokretnoj knjižnici – bibliobusu i terenski rad
* rad subotom

**Uz prijavu, kandidati su dužni priložiti:**

* Životopis,
* Dokaz o odgovarajućem stupnju obrazovanja (preslika svjedodžbe),
* Dokaz o položenom stručnom ispitu za stručno zvanje knjižničara (preslika uvjerenja / potvrde)
* Dokaz o državljanstvu (preslika domovnica, preslika osobne iskaznice),
* Uvjerenje nadležnog suda da se protiv kandidata ne vodi kazneni postupak, ne starije od 6 mjeseci (potvrda o nekažnjavanju),
* Potvrdu o podacima evidentiranim u matičnoj evidenciji Hrvatskog zavoda za mirovinsko osiguranje

Kandidat koji ostvaruje pravo prednosti pri zapošljavanju prema posebnim zakonima (Zakon o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21, 156/23), Zakon o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20), Zakon o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19)), dužan je u prijavi na natječaj pozvati se na to pravo te priložiti sve dokaze o ispunjavanju traženih uvjeta, u kojem slučaju ima prednost u odnosu na ostale kandidate samo pod jednakim uvjetima. Ostale informacije na : <https://branitelji.gov.hr/>

**Rok za podnošenje prijave**: 24.05.2025.  
Za kandidate prijavljene na natječaj čije su prijave uredne, pravodobne i koji ispunjavaju formalne uvjete provest će se provjera znanja i sposobnosti putem intervjua. Ako kandidat ne pristupi intervjuu smatra se da je povukao prijavu na natječaj..         
  
Navedeni dokazi prilažu se u izvorniku ili preslici koja ne treba biti ovjerena, a prije izbora kandidat je dužan predočiti izvornik.  
Na natječaj se mogu ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.

Potpunom prijavom smatra se prijava koja je potpisana i sadrži sve potrebne podatke i priloge navedene u ovom natječaju.

Nepotpisane molbe neće se razmatrati.   
  
U prijavi na natječaj navode se i podaci podnositelja prijave (ime i prezime, adresa prebivališta, broj telefona, adresa e-pošte) isključivo za potrebe postupka sukladno Općoj uredbi o zaštiti podataka (EU 2016/679 – u daljnjem tekstu: Uredba) i Zakonu o provedbi opće uredbe o zaštiti podataka („Narodne novine“ broj 42/18.), Knjižnica kao voditelj obrade osobnih podataka sa istima će postupati prema načelima obrade osobnih podataka navedenih u članku 5. Uredbe.

Prijave na natječaj s dokazima o ispunjavanju uvjeta dostavljaju se u roku 8 dana od dana objave oglasa, osobno ili poštom na adresu: Knjižnica „Nikola Zrinski“ Čakovec, 40000 Čakovec, Trg Republike 4; s naznakom „za  natječaj – **knjižničar / knjižničarka u Bibliobusnoj službi**“.

Knjižnica "Nikola Zrinski" Čakovec zadržava pravo u svako vrijeme poništiti natječaj, odnosno ne donijeti odluku o izboru kandidata, bez obveze obrazlaganja svoje odluke i bez ikakve odgovornosti prema kandidatima.  
  
Kandidati će o rezultatima biti obaviješteni u roku 8 dana od dana donošenja odluke o izboru.

Predsjednica Upravnog vijeća:

Lana Rođak, mag.oec